
Eiropas Savienības kohēzijas politikas programmas 2021.-2027. gadam
projekts Nr. 4.3.6.1/1/24/I/001 “Profesionālās kvalifikācijas pilnveide bērnu tiesību aizsardzības jautājumos un bērnu likumisko pārstāvju atbildības stiprināšana” 

VADLĪNIJAS PAŠVALDĪBĀM BĒRNU TIESĪBU AIZSARDZĪBAS PROGRAMMAS IZSTRĀDEI UN ĪSTENOŠANAI

TEHNISKĀ SPECIFIKĀCIJA

1. Vispārīga informācija 

Viens no nozīmīgākajiem bērnu tiesību nodrošinātājiem un interešu aizstāvības īstenotājiem ir pašvaldības, kuru kompetence bērnu tiesību aizsardzībā definēta Bērnu tiesību aizsardzības likuma[footnoteRef:1] 66.pantā. Minētā panta pirmā daļa paredz, ka pašvaldība analizē stāvokli bērna tiesību ievērošanas jomā, izstrādā un īsteno bērna tiesību aizsardzības programmu pašvaldības administratīvajā teritorijā.  [1:  https://likumi.lv/ta/id/49096-bernu-tiesibu-aizsardzibas-likums ] 

Lai noskaidrotu pašvaldību praksi bērnu tiesību aizsardzības programmu (turpmāk – BTAP) izstrādē, Bērnu aizsardzības centrs (turpmāk – Pasūtītājs), 2024.gada rudenī apzināja pašvaldības un konstatēja, ka, neskatoties uz likuma prasību, BTAP ir izstrādāta tikai daļā no pašvaldībām un tām ir atšķirīga izpratne par programmas mērķi un saturu. 2025.gadā Pasūtītājs sagatavoja “Analītisku pārskatu par bērnu tiesību aizsardzības programmām Latvijas pašvaldībās”[footnoteRef:2] (turpmāk – Pārskats), kas ietver minēto programmu saturiskās izstrādes un jomu izvērtējuma vajadzības, tiesisko pamatojumu, mērķus un citus aspektus, kas būtu jāņem vērā, izstrādājot BTAP. Pārskatā secināts, ka pašvaldībai nepieciešams veidot BTAP, lai nodrošinātu bērnu labklājību, efektīvi izmantotu pieejamos resursus, identificētu problēmas un īstenotu konkrētus pasākumus bērnu tiesību aizsardzības jomā, balstoties uz sadarbību ar ģimenēm, bērniem un citām iesaistītajām institūcijām.  [2:  https://www.bac.gov.lv/lv/analitisks-parskats-par-bernu-tiesibu-aizsardzibas-programmam-latvijas-pasvaldibas ] 

[bookmark: _Hlk204607629]Novērotās atšķirības pieeju un satura izvēlē norādīja uz domu un viedokļu apmaiņas nepieciešamību, lai  noskaidrotu iemeslus,  kāpēc daudzās pašvaldībās BTAP joprojām nav izstrādāta un, kādas ir pašvaldību vajadzības BTAP izstrādei. 2025.gada oktobrī – novembrī Pasūtītājs organizēja domnīcu sēriju “Domnīcas pašvaldību darbiniekiem, kuri ir iesaistīti bērnu tiesību aizsardzības programmas izstrādē pašvaldībā”, ar mērķi diskusiju rezultātā veicināt pašvaldību darbinieku izpratni par BTAP nozīmīgumu un izstrādes nepieciešamību, apzināt ar BTAP izstrādi saistītos izaicinājumus, dalīties ar labās prakses piemēriem, rast iedvesmu un jaunus kontaktus, sadarbojoties dažādu pašvaldību jomu speciālistiem. Domnīcu laikā dalībnieku diskusiju rezultātā tika formulēti izaicinājumi, veidotas rekomendācijas BTAP vadlīniju izstrādei un ieteikumi, kas būtu atbilstoši jomu satura veidošanai, kā arī izstrādāti secinājumi par BTAP jomu integrāciju. Minētais apkopots prezentācijā (Pielikums Nr.1).  
Secināms, ka BTAP ir jāveido kā pašvaldības izstrādāts attīstības plānošanas dokuments, kurā, saskaņā ar Attīstības plānošanas sistēmas likuma[footnoteRef:3] 4. pantu izvirza mērķus un sasniedzamos rezultātus attiecīgā politikas jomā vai teritorijā, apraksta noskaidrotās problēmas un paredz to risinājumus, izvērtē šo risinājumu iespējamo ietekmi, kā arī plāno turpmāko politikas īstenošanai un rezultātu novērtēšanai nepieciešamo rīcību. Līdz ar to, izkristalizējas nepieciešamība izveidot vienotas vadlīnijas pašvaldībām BTAP izstrādei, lai izvairītos no izpratnes trūkuma un atšķirīgām interpretācijām BTAP satura, rīcības virzienu un jomu analīzes vajadzībās, kā arī, lai veicinātu tiesiskā regulējuma ievērošanu, veidojot instrumentu ilgtspējīgai un mērķtiecīgai rīcībai bērnu tiesību aizsardzībai un interešu aizstāvībai pašvaldībās.  [3:  https://likumi.lv/ta/id/175748-attistibas-planosanas-sistemas-likums ] 


2. Iepirkuma priekšmets

Metodiskā materiāla “Vadlīnijas pašvaldībām BTAP izstrādei un īstenošanai” (turpmāk – Vadlīnijas) izveide.

3. Iepirkuma mērķis 

Izstrādāt visaptverošu un praktiski lietojamu metodisko materiālu, kas sekmētu efektīvu un ilgtspējīgu BTAP izstrādi un īstenošanu katrā Latvijas pašvaldībā.

4. Izpildītāja darba uzdevumi:

4.1. Veikt sākotnējo jomas izpēti un izstrādāt Ievada ziņojumu;
4.2. Izstrādāt Vadlīnijas.

5. Darba uzdevumu izpildes nosacījumi

5.1. Lai nodrošinātu 4. punktā minēto uzdevumu izpildi, iepazīties un uzdevumu izpildi veikt saskaņā vismaz ar:

5.1.1. ar normatīvajiem aktiem, kas regulē attīstības plānošanas dokumentu izstrādi, tai skaitā Attīstības plānošanas sistēmas likumu; Ministru kabineta 2014.gada 2.decembra noteikumiem Nr.737 “Attīstības plānošanas dokumentu izstrādes un ietekmes izvērtēšanas noteikumi”[footnoteRef:4]; [4:  https://likumi.lv/ta/id/270934-attistibas-planosanas-dokumentu-izstrades-un-ietekmes-izvertesanas-noteikumi ] 

5.1.2. ar normatīvajiem aktiem, kas regulē pašvaldību pienākumus un uzdevumus bērnu tiesību aizsardzības jomā, tai skaitā ANO Bērnu tiesību konvenciju[footnoteRef:5]; Latvijas Republikas Satversmes VIII nodaļu “Cilvēka pamattiesības”[footnoteRef:6]; Bērnu tiesību aizsardzības likumu; Pašvaldību likumu[footnoteRef:7]; Bāriņtiesu likumu[footnoteRef:8]; Sociālo pakalpojumu un sociālās palīdzības likumu[footnoteRef:9]; Izglītības likumu[footnoteRef:10]; Jaunatnes likumu[footnoteRef:11], Ārstniecības likumu[footnoteRef:12]; Ministru kabineta 2017. gada 12. septembra noteikumiem Nr. 545 “Noteikumi par institūciju sadarbību bērnu tiesību aizsardzībā”[footnoteRef:13];  [5:  https://likumi.lv/ta/lv/starptautiskie-ligumi/id/1150 ]  [6:  https://likumi.lv/ta/id/57980-latvijas-republikas-satversme ]  [7:  https://likumi.lv/ta/id/336956-pasvaldibu-likums ]  [8:  https://likumi.lv/ta/id/139369-barintiesu-likums ]  [9:  https://likumi.lv/ta/id/68488-socialo-pakalpojumu-un-socialas-palidzibas-likums ]  [10:  https://likumi.lv/ta/id/50759-izglitibas-likums ]  [11:  https://likumi.lv/ta/id/175920-jaunatnes-likums ]  [12:  https://likumi.lv/ta/id/44108-arstniecibas-likums ]  [13:  https://likumi.lv/ta/id/293496-noteikumi-par-instituciju-sadarbibu-bernu-tiesibu-aizsardziba ] 

5.1.3. ar attīstības plānošanas dokumentiem, tai skaitā Latvijas ilgtspējīgas attīstības stratēģija līdz 2030. gadam (Latvija 2030)[footnoteRef:14];  Informatīvais ziņojums “Par demogrāfiskās politikas attīstību”[footnoteRef:15];  Bērnu, jaunatnes un ģimenes attīstības pamatnostādnes 2021.–2027. gadam[footnoteRef:16];  Latvijas Nacionālais attīstības plāns 2021.–2027. gadam (NAP2027)[footnoteRef:17];  [14:  www.mk.gov.lv/lv/media/15129/download?attachment ]  [15:  https://tapportals.mk.gov.lv/legal_acts/e6f4fe32-1aaa-42ae-a9dd-4bfcc7ae1587 ]  [16:  www.izm.gov.lv/en/media/6298/download ]  [17:  https://likumi.lv/wwwraksti/LIKUMI/NAP/NAP2027.PDF ] 

5.1.4. informatīviem materiāliem par bērnu un jauniešu līdzdalības jautājumiem, tai skaitā “Bērnu un jauniešu līdzdalība pilsētu attīstībā kā tiesības un nepieciešamība, Piemēri un rekomendācijas pašvaldībām”[footnoteRef:18]; [18:  https://www.riga.lv/lv/media/71210/download?attachment    
] 

5.1.5. Pasūtītāja sagatavoto Pārskatu;
5.1.6. Prezentāciju par Pasūtītāja organizēto domnīcu sēriju “Domnīcas pašvaldību darbiniekiem, kuri ir iesaistīti bērnu tiesību aizsardzības programmas izstrādē pašvaldībā” kopsavilkumu.

5.2. Lai nodrošinātu 4.1. apakšpunktā minētā uzdevuma izpildi (sākotnējā jomas izpēte un Ievada ziņojuma izstrāde), Izpildītājs veic vismaz šādus darbus:

5.2.1. Ne vēlāk kā 2 (divu) nedēļu laikā pēc līguma abpusējas parakstīšanas, Izpildītājs iesniedz Pasūtītājam saskaņošanai 5.2. punktā minēto darbu izpildes laika grafiku;
5.2.2. Definē pašvaldības kompetences un atbildību bērnu tiesību aizsardzības sistēmā, atsaucoties uz normatīvo regulējumu, skaidro tiesisko deleģējumu pašvaldībām BTAP izstrādē un īstenošanā;
5.2.3. Definē BTAP lomu pašvaldības attīstības plānošanas dokumentu sistēmā, norādot uz saistību ar citiem nozares politikas plānošanas dokumentiem vai stratēģijām;
5.2.4. Sagatavo Ievada ziņojumu, kas ietver vismaz sekojošo informāciju:
5.2.4.1. BTAP mērķus un uzdevumus;
5.2.4.2. BTAP struktūru un satura rāmi, definējot obligātās un rekomendējamās sadaļas, kurām jābūt iekļautām;
5.2.4.3. BTAP izstrādē un īstenošanā pašvaldībā iesaistāmās iestādes, organizācijas un institūcijas;
5.2.4.4. Definētas bērna dzīves jomas un dati, kuru analīze un monitorings jāiekļauj BTAP, kā arī ieteikumus, kāda metodoloģija un instrumentārijs izmantojams minēto datu ieguvei;
5.2.4.5. BTAP rīcības plāna struktūru, ietverot pasākumu, termiņu un atbildīgo pušu definēšanas sistēmu;
5.2.4.6. sadaļu par BTAP un tā rīcības plāna īstenošanas uzraudzību, rezultātu monitoringu pašvaldībā;
5.2.4.7. BTAP izstrādes un īstenošanas soļus;
5.2.4.8. Balstoties uz veikto jomas izpēti un 5.2.4.1.-5.2.4.7.apakšpunktos definēto informāciju, Izpildītāja izstrādātu BTAP paraugu;
5.2.4.9. Vadlīniju mērķus un uzdevumus;
5.2.4.10. Vadlīniju struktūru un satura rāmi;
5.2.4.11. Vadlīniju vizuālā dizaina koncepciju, kas ietver sevī vismaz Vadlīniju titullapas dizainu, tipiskas satura lapas izkārtojumu (teksta, virsrakstu, attēlu/shēmu un izcēlumu savstarpēju izvietojumu), piedāvāto krāsu paleti, kā arī grafiskos elementus (shēmu, ikonu, infografiku vai tabulu stilu), kas tiks izmantoti Vadlīnijās;
5.2.5. Organizē Ievada ziņojuma prezentāciju Pasūtītājam un Pasūtītāja piesaistītajiem sadarbības partneriem (piemēram, Labklājības Ministrija, Latvijas pašvaldību savienība u.c.). 

5.3. Lai nodrošinātu 4.2. apakšpunktā minētā uzdevuma izpildi (Vadlīniju izstrāde), Izpildītājs veic vismaz šādus darbus:

5.3.1. Ne mazāk kā 2 (divu) nedēļu laikā pēc 1. nodevuma nodošanas – pieņemšanas akta abpusējas parakstīšanas dienas, Izpildītājs iesniedz Pasūtītājam saskaņošanai 5.3. punktā minēto darbu izpildes laika grafiku;
5.3.2. Izstrādā Vadlīnijas atbilstoši ar Pasūtītāju saskaņotajam Ievada ziņojumam;
5.3.3. Izpildītājs nodrošina, ka Vadlīnijas satur:
5.3.3.1. definīcijas un skaidrojumus par Vadlīnijās lietotiem pamatjēdzieniem atbilstoši nozares standartiem un tiesību aktiem;
5.3.3.2. praktiskus piemērus, ieteikumus vienotai pašvaldību pieejai BTAP izstrādē un īstenošanā;
5.3.3.3. priekšlikumus efektīvai BTAP izstrādē un īstenošanā iesaistīto speciālistu sadarbībai;
5.3.3.4. ieteikumus bērnu līdzdalības nodrošināšanai BTAP izstrādē un īstenošanā;
5.3.3.5. vizuālus materiālus – procesa shēmas, infografikas u.tml., kas vienkāršotā veidā skaidro BTAP izstrādes posmus;
5.3.3.6. normatīvo aktu un teorētisko un praktisko avotu, kas attiecināmi uz BTAP izstrādi un īstenošanu, sarakstu;
5.3.3.7. ja attiecināms – pielikumu sadaļu, kurā iekļauti praktisko rīku, metožu u.c. paraugi, apraksti, veidlapas, kas var tikt izmantoti BTAP izstrādē un īstenošanā.
5.3.4. Vadlīniju noformējumā ievēro šādus tehniskos un vizuālos parametrus:
5.3.4.1. Vadlīnijas jāsagatavo latviešu valodā;
5.3.4.2. Vadlīniju teksts jāveido vienotā stilā, bez ortogrāfijas un interpunkcijas kļūdām, kā arī jānodrošina, ka tekstu ar savu parakstu (pirms katra nodevuma iesniegšanas Pasūtītājam) apstiprina teksta korektors; 
5.3.4.3. Vadlīniju izstrādē ievēro informācijas piekļūstamības prasības atbilstoši Labklājības ministrijas prezentācijā “Informācijas piekļūstamība: tīmekļa un dokumentu piekļūstamība”[footnoteRef:19] iekļautajām rekomendācijām; [19:  https://www.lm.gov.lv/lv/informacijas-pieklustamiba-timekla-un-dokumentu-pieklustamiba-1112024 ] 

5.3.5. Izpildītājs nodrošina Vadlīniju izstrādi un nodošanu šādos elektroniskos (digitālos) formātos:
5.3.5.1. Vadlīniju projekta dokumentācija – formātā, kas ir saderīgs ar Microsoft Office programmām ar iespējām rediģēt tekstu;
5.3.5.2. Gala versija izplatīšanai – PDF vai cits līdzvērtīgs formāts, kas ir piemērots publicēšanai Pasūtītāja tīmekļa vietnē un lejupielādei.
5.3.6. Izpildītājs organizē Vadlīniju prezentāciju Pasūtītājam un Pasūtītāja piesaistītajiem sadarbības partneriem (piemēram, Labklājības Ministrija, Latvijas pašvaldību savienība  u.c.).

6. Darba uzdevumu izpildes vispārīgie nosacījumi:
 
6.1. Ja Ievada ziņojuma un/vai Vadlīniju izstrādes procesa laikā vai prezentēšanas laikā Pasūtītājs konstatē nepilnības, Izpildītājs nodrošina pilnveidi, veic nepieciešamās korekcijas un pasākumus nepilnību novēršanai atbilstoši Pasūtītāja komentāriem bez papildus samaksas līdz Pasūtītājs tos apstiprina;  
6.2. Izpildītājs savas kompetences ietvaros atbilstoši tehniskajā specifikācijā noteiktajiem darba uzdevumiem, visā līguma darbības laikā aktīvi piedalās Vadlīniju izstrādes procesā, izsakot savu profesionālo viedokli un priekšlikumus;
6.3. Izpildītājs pēc nepieciešamības, bet ne retāk kā 1 (vienu) reizi 2 (divās) nedēļās organizē tiešsaistes sanāksmes ar Pasūtītāju un nosūta uzaicinājumus dalībai sanāksmēs. Izpildītājs sanāksmes laikā informē par Līgumā noteikto uzdevumu progresu/izpildes gaitu. Pēc katras tiešsaistes sarunas Izpildītājs iesniedz Pasūtītājam pārskatu par notikušo sarunu, kurā sniedz informāciju par sarunas laiku, ilgumu, sarunas tematu, mērķi, secinājumiem, uzdevumiem, izpildes termiņiem u.tml.. Sarunas pārskatu pēc saskaņošanas abas puses elektroniski paraksta;
6.4. Visiem iepirkuma ietvaros izstrādātajiem, publicētajiem un izplatītajiem materiāliem, jānodrošina Eiropas Savienības struktūrfondu noformēšanas prasību ievērošanu:
6.4.1. marķējumu ar Eiropas Sociālā fonda atpazīstamības zīmēm un norādēm par līdzfinansējumu atbilstoši ES fondu 2021.-2027. gada un Atveseļošanas fonda komunikācijas un dizaina vadlīnijām-   https://www.esfondi.lv/normativie-akti-un-dokumenti/2021-2027-planosanas-periods/komunikacijas-un-dizaina-vadlinijas;
6.4.2. marķējumu ar Pasūtītāja grafisko zīmi (vienkāršotu pilnkrāsu versiju vai vienkāršotu divkrāsu versiju); 
6.4.3. atbilstošu atsauci uz projektu - ESF Plus projekts Nr. 4.3.6.1/1/24/I/001 “Profesionālās kvalifikācijas pilnveide bērnu tiesību aizsardzības jautājumos un bērnu likumisko pārstāvju atbildības stiprināšana”;
6.5. Darba uzdevumu izpildē jāievēro horizontālie principi, īpašu uzmanību pievēršot vienlīdzīgām iespējām un nediskriminācijai. Tas nozīmē, ka komunikācijā un materiālu izstrādē nedrīkst pieļaut diskrimināciju dzimuma, invaliditātes, vecuma, reliģiskās vai etniskās piederības dēļ. Izstrādājot informācijas un komunikācijas materiālus, jānodrošina, ka tie ir pieejami un saprotami pēc iespējas plašākai sabiedrības daļai, tostarp cilvēkiem ar funkcionāliem traucējumiem. (Noderīga informācija – metodiskais materiāls “Ieteikumi diskrimināciju un stereotipus mazinošai komunikācijai ar sabiedrību”: https://www.lm.gov.lv/lv/media/18838/download; Labklājības ministrijas vadlīnijas horizontālā principa “Vienlīdzība, iekļaušana, nediskriminācija un pamattiesību ievērošana” īstenošanai un uzraudzībai (2021–2027): https://www.lm.gov.lv/lv/vadlinijas-horizontala-principa-vienlidziba-ieklausana-nediskriminacija-un-pamattiesibu-ieverosana-istenosanai-un-uzraudzibai-2021-2027);
6.6. [bookmark: _Hlk223976598]Izpildītājam jāievēro informācijas konfidencialitātes un fizisko personu datu apstrādes un aizsardzības prasības visos gadījumos, kad tas ir attiecināms un piemērojams;
6.7. Izpildītājs pakalpojuma izpildē apņemas ievērot Autortiesību likumu, t.sk. Izpildītājs nodrošina visas pakalpojuma izpildei nepieciešamās licences;
6.8. Visi nodotie metodikas materiāli ar to pieņemšanas brīdi kļūst par Pasūtītāja īpašumu un Pasūtītājam pāriet visas mantiskās tiesības uz šiem nodevumiem, t.sk. tiesības tos publicēt un izmantot. Izpildītājam nav tiesības minētos materiālus izmantot citiem mērķiem;
6.9. Visa saskaņošana starp Izpildītāju un Pasūtītāju tiek veikta elektroniski, izmantojot e-pastu. Par saskaņotu uzskatāma informācija vai izmaiņas, par kurām saņemts apstiprinājums e-pastā no otras puses.

7. Pakalpojuma izpildes etapu (turpmāk – Nodevumu) sagatavošana un termiņi

7.1. Nodevumu iesniegšanas termiņš un formāts ir attēlots tabulā “Nodevumu iesniegšanas termiņš un formāts”.
7.2. Izpildītājs katru Nodevumu sagatavo un paraksta ar drošu elektronisku parakstu un nosūta to uz Pasūtītāja e-adresi. Ja tādas nav, Izpildītājs Nodevumus nosūta uz e-pasta adresi: projekti@bac.gov.lv.  Nodevumu, kuru iesniegšana nav iespējama iepriekš minētajā formātā, iesniegšanas veids tiek saskaņots ar Pasūtītāju. Pēc Nodevuma precizēšanas (ja attiecināms) un tā elektroniskas saskaņošanas ar Pasūtītāju, saskaņoto Nodevumu Izpildītājs iesniedz Pasūtītājam atbilstoši noteiktajam formātam. 
7.3. Izpildītājs saskaņo ar Pasūtītāju visu Nodevumu saturu, iekļautos tekstus, attēlus, ilustratīvos u.c. materiālus, kā arī Nodevumu tehniskos risinājumus. Netiek pieļauti nesaskaņoti labojumi.
7.4. Nodevuma iesniegšana, pēc elektroniskās saskaņošanas, Tehniskās specifikācijas izpratnē nozīmē to, ka Pasūtītājam tiek iesniegts gala saskaņotais variants, kurā Izpildītājs ir ņēmis vērā Pasūtītāja komentārus un labojumus, un attiecīgi precizējis Nodevuma projektu.
7.5. Izpildītājs nodevumus sagatavo, ievērojot Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” noteikto. Elektroniskā veidā iesniegtajai informācijai jābūt sagatavotai, ievērojot Dokumentu juridiskā spēka likumu.
7.6. Ja Nodevumi satur video sižetus, tad tiem jānodrošina subtitri, t.sk., ja persona runā svešvalodā, tad subtitros jānodrošina tulkojums valsts valodā.
7.7. Ja Nodevumi satur attēlus (arī grafikus), tad tiem ir jābūt redzamiem un saprotamiem arī melnbaltā versijā.

Tabula: “Nodevumu iesniegšanas termiņš un formāts”

	1.
	Ievada ziņojums
(Tehniskās specifikācijas 5.2.punkts)
	Elektroniski,
izmantojot MS Office lietojumprogrammas, piem., Word, Excel, PDF vai cits līdzvērtīgs formāts
	ne vēlāk kā 4 (četru) mēnešu laikā no Līguma abpusējas parakstīšanas dienas

izmantojot MS Office lietojumprogrammas, piem., Word, Excel, PDF vai cits līdzvērtīgs formāts
	ne vēlāk kā 3 (trīs) mēnešu laikā no 1. nodevuma nodošanas – pieņemšanas akta abpusējas parakstīšanas dienas 

